Andy Ayamiseba husat i beis long Vanuatu itok, invitesen blong West Papua i atendim naba 19 MSG Summit ia i wanpela bikpela step long stragel blong ol West Papua pipol.
Mr Ayamiseba itok dispela tok orait blong FLNKS em blong ol West Papua Coalition yet, na bai oli no go aninit long nem blong Vanuatu o narapela memba blong MSG.
Long ol yar we igo pinis, West Papua i save go long MSG miting olsen hap blong Vanuatu delegesen blong traim long kamap memba blong Melanesian Spearhead Group.
Em itok sapos West Papua i kamap memba blong MSG, em bai minim olsem em i kamapim moa yet muv blong ol long kisim sapot blong ol arapela kantri long wol.
Wanpela long ol deleget blong West Papua we bai go long MSG summit ia em i Barack Sope, wanpela praim minista blong Vanuatu bipo husat i stap olsem advaisa blong West Papua Coalition.
tpi_Latn tpi_Latn tpi_Latn tpi_Latn tpi_Latn